Γέφυρα του Λένα

Η **Γέφυρα του Λένα** (Ρωσικά: Мост через р. Лену) είναι μια καλωδιωτή γέφυρα υπό κατασκευή πάνω από τον ποταμό Λένα στη Δημοκρατία των Σαχά της Ρωσίας. Η γέφυρα θα συνδέει τον αυτοκινητόδρομο A331 με τους αυτοκινητόδρομους Λένα και Κολίμα, ενώνοντας την πόλη Γιακούτσκ με το υπόλοιπο ρωσικό οδικό δίκτυο.  Μετά την ολοκλήρωση της γέφυρας, η Ρωσία θα έχει πρόσβαση στο Γιακούτσκ οδικώς όλο το χρόνο.

## Ιστορία
Προς το παρόν, το Γιακούτσκ δεν είναι προσβάσιμο οδικώς όλο το χρόνο. Το χειμώνα, υπάρχει ένας παγωμένος δρόμος πάνω από τον Λένα, ενώ το καλοκαίρι πρέπει να χρησιμοποιούνται φέρι.  Κατά τη διάρκεια ορισμένων ωρών της άνοιξης και του φθινοπώρου, δεν υπάρχει πρόσβαση οδικώς λόγω του κινούμενου πάγου. 

Το έργο της σύνδεσης των όχθεων του Λένα κοντά στην Δημοκρατία των Σαχά ξεκίνησε το 1980, μετά την κατασκευή της κύριας γραμμής Βαϊκάλης-Άμουρ. Από το 1986, έχουν εξεταστεί τρεις επιλογές για τη θέση της γέφυρας. Τελικά, επιλέχθηκε μια θέση σε απόσταση 38 χλμ. ανάντη του Λένα από το Γιακούτσκ, κοντά στην πόλη Νίζνι Μπεστιάχ. Αυτή η επιλογή δικαιολογήθηκε λόγω της εγγύτητας με την κύρια γραμμή Άμουρ-Γιακούτσκ, η οποία συνδέει το Νίζνι Μπεστιάχ με το Μπερκακίτ.  Τα αρχικά σχέδια για τη γέφυρα προέβλεπαν μια συνδυασμένη γέφυρα δρόμου-σιδηροδρόμου, αλλά αυτά τα σχέδια αργότερα εγκαταλείφθηκαν.  Το 2010, προτάθηκε επίσης μια σήραγγα κάτω από τον Λένα, αλλά αργότερα απορρίφθηκε ως πολύ ακριβή και τεχνικά ανέφικτη.  

Τον Ιούλιο του 2013, η Ομοσπονδιακή Υπηρεσία Οδοποιίας εξήγγειλε ανοιχτό διαγωνισμό για την κατασκευή και λειτουργία μιας οδικής γέφυρας πάνω από τον ποταμό Λένα στο Γιακούτσκ. Ο διαγωνισμός, που ανακοινώθηκε επίσημα στις 19 Ιουλίου, προέβλεπε την κατασκευή μιας οδικής γέφυρας και των προσέγγισής της συνολικού μήκους μεγαλύτερου από 21 χιλιόμετρα. Σύμφωνα με τους ειδικούς, το εκτιμώμενο κόστος κατασκευής δεν υπερέβαινε τα 40 δισεκατομμύρια ρούβλια. Νικητής του φιαγωνισμού ήταν η κοινοπραξία *Transportnyje koncessii* (Σαχά)*.*   Ωστόσο, αυτά τα σχέδια αργότερα αναβλήθηκαν λόγω της προτεραιότητα της κατασκευής της Γέφυρας της Κριμαίας μετά την ρωσική εισβολή και προσάρτηση της Κριμαίας το 2014.  

Το έργο επανεκκινήθηκε το 2019, με εκτιμώμενο κόστος 60-65 δισεκατομμύρια ρούβλια και προβλεπόμενη χρονολογία ολοκλήρωσης το 2024.  Τον Νοέμβριο του 2023, ο Πρόεδρος της Ρωσικής Ομοσπονδίας Βλαντιμίρ Πούτιν δήλωσε ότι η κατασκευή της γέφυρας θα έχει ολοκληρωθεί έως το 2028.  Η κατασκευή της γέφυρας ξεκίνησε τον Οκτώβριο του 2024, με τις γεωτρήσεις στη δεξιά όχθη του Λένα να ξεκινούν τον Μάρτιο του 2025.   Το 2025, το κόστος κατασκευής εκτιμήθηκε σε περίπου 133 δισεκατομμύρια ρούβλια. 

## Σχέδιο
Η γέφυρα έχει σχεδιαστεί για να συνδέει την ανατολική και τη δυτική όχθη του ποταμού Λένα, δημιουργώντας μια σύνδεση μεταξύ του ρωσικού οδικού δικτύου και της πόλης Γιακούτσκ, καθώς και της ρωσικής Άπω Ανατολής με τα λιμάνια της Οχοτσκικής Θάλασσας, αναπτύσσοντας τον βόρειο οικονομικό άξονα της Ρωσίας. Το επιλεγμένο σχέδιο είναι μια καλωδιωτή γέφυρα δύο λωρίδων με τρεις πυλώνες και δύο ανοίγματα, μήκους 840 μέτρων έκαστο. Ο κεντρικός πυλώνας θα έχει ύψος 284,5 μέτρα, ενώ οι πλευρικοί πυλώνες θα έχουν ύψος 194,5 μέτρα.  

Η γέφυρα θα διασχίζει τον ποταμό από το χωριό Σταράγια Ταμπάγκα μέχρι το χωριό Χαπταγκάι, περίπου 40 χιλιόμετρα ανάντη του Γιακούτσκ, σε μια τοποθεσία όπου ο ποταμός στενεύει.   Τα επιβατικά αυτοκίνητα θα μπορούν να διασχίζουν δωρεάν, αλλά θα θεσπιστούν διόδια για τα φορτηγά.  
μικρογραφία|291x291εσ|Διάγραμμα της γέφυρας

## Παραπομπές

Κατηγορία:Δημοκρατία των Σαχά
Κατηγορία:Γέφυρες ανά χώρα
Κατηγορία:Γέφυρες ανά ποταμό